**Dubai Aviation Corporation** (arab. مؤسسة دبي للطيران‎), vystupujúca pod obchodným menom **flydubai** (arab. فلاي دبي‎), nesprávne tiež **Flydubai**, je nízkonákladová letecká spoločnosť so základňou na Medzinárodnom letisku v Dubaji. Spoločnosť lieta do 95 destinácií na Strednom východe a Indickom polostrove, v Severnej a Východnej Afrike, do Ázie a Východnej a Strednej Európy z Terminálu 2 na Medzinárodnom letisku v Dubaji.

História
--------

Boeing 737-800 spoločnosti flydubai pristáva na dubajskom letisku
Spoločnosť založila v júli 2008 dubajská vláda. Aj keď flydubai nie je súčasťou The Emirates Group, aerolinka Emirates podporovala a pomáhala spoločnosti flydubai pri jej spustení. 14 júla 2008 si na Medzinárodnom aerosalóne vo Farnborough spoločnosť záväzne objednala od amerického výrobcu leteckej techniky Boeing 50 lietadiel typu Boeing 737-800 v celkovej hodnote 3.74 miliardy $ s možnosťou zmeniť typ na Boeing 737-900ER s dlhším doletom. 

Prvé lietadlo bolo spoločnosti dodané 17. mája 2009 a prvý let sa uskutočnili 1. júna do Bejrútu a do Ammánu. Odvtedy sa sieť liniek rýchlo rozrástla.

Vo februári 2013 sa spoločnosť začala zaujímať o kúpu ďalších päťdesiatich strojov od amerického Boeingu alebo francúzskeho Airbusu. 19. júna 2013 spoločnosť oznámila, že do svojich lietadiel pridá sedadlá obchodnej triedy a svoje služby ponúkne aj obchodnej klientele, čím má šancu ukrojiť si väčšiu časť cestujúcich. Business class (C) u flydubai predstavuje väčšie pohodlné kožené sedadlá, ktorých usporiadanie je 2 + 2 a v lietadle ich je celkom 12. Cestujúcim v C sa počas letu podávajú tri chody, k dispozícii majú 12-palcové obrazovky s prístupom k 200 filmom a zásuvky, ktoré sa používajú vo viac ako 170 krajinách po celom svete.

Flotila
-------

Boeing 737-800 spoločnosti flydubai
V júli 2008 si spoločnosť objednala 50 lietadiel Boeing 737-800 v celkovej hodnote 3.74 miliardy $ na na Medzinárodnom aerosalóne vo Farnborough s možnosťou zmeniť v budúcnosti objednávku na Boeing 737-900ER. 

V novembri 2010 sa spoločnosť flydubai dohodla so spoločnosťou Avolon na lízingu štyroch ďalších lietadiel Boeing 737-800.

17. novembra 2013 oznámili spoločnosti flydubai a Boeing predbežnú dohodu o historicky najväčší kontrakt na dodávku lietadla pre krátke a stredné vzdialenosti na Strednom východe, keď si na dubajskom aerosalóne zaistila spoločnosť flydubai práva až na 100 lietadiel Boeing 737 MAX 8 a 11 lietadiel Boeing 737-800 v celkovej hodnote kontraktu viac ako 11.4 miliardy $.

Objednávku na lietadlá od Boeingu letecká spoločnosť flydubai dokončila 6. januára 2014, kedy si záväzne objednala 75 lietadiel Boeing 737 MAX 8 a 11 lietadiel Boeing 737-800 spolu s opciou na ďalších 25 lietadiel typu Boeing 737 MAX 8. Katalógová cena objednávky je viac ako 8.8 miliardy $.

### Súčasnosť

Flotila pozostáva z nasledujúcich lietadiel a ich priemerný vek k marcu 2016 je 3,7 rokov.


**Flotila flydubai**| Lietadlo | V prevádzke | Objednávky | Sedadiel | Poznámky |
| --- | --- | --- | --- | --- |
| C | Y | Spolu |
| Boeing 737-800 | 13 | \_ | 0 | 189 | 189 |  |
| 43 | \_ | 12 | 162 | 174 |
| Boeing 737 MAX 8 | 5 | 246 | 10 | 156 | 166 | opcia na 50 lietadiel |
| Boeing 737 MAX 9 |  | TBA |
| Boeing 737 MAX 10 |  | TBA |
| Spolu | 61 | 246 |  | Stav k marcu 2016 |

Referencie
----------

1. ↑
2. ↑
3. ↑
4. ↑
5. ↑
6. ↑   *Archivovaná kópia* [online]. [Cit. 2014-10-17]. Dostupné online. Archivované 2011-02-16 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Flydubai**

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku flydubai na anglickej Wikipédii.*

  



|  |  |
| --- | --- |
| Portal | Portál letectvo |

| * z
* d
* u
Letecké spoločnosti Spojených Arabských Emirátov |
| --- |
| Pravidelné | 
* Air Arabia
* Emirates
* Etihad Airways
* flydubai

 |  |
| Charter | 
* Al Jaber Aviation
* AVE.com
* Click Airways
* Dolphin Air
* Eastern SkyJets
* Falcon Aviation Services
* Royal Jet
* SkyLink Arabia

 |
| Vládne | 
* Abu Dhabi Amiri Flight
* Dubai Royal Air Wing

 |
| Cargo | 
* Air Cess
* Al Rais Cargo
* British Gulf International Airlines
* Emirates SkyCargo
* Etihad Crystal Cargo
* Falcon Express Cargo Airlines
* Jupiter Airlines
* Kinshasa Airways
* Maximus Air Cargo
* Midex Airlines

 |
| Zaniknuté | 
* Phoenix Aviation
* Cargo Plus Aviation
* Kang Pacific Airlines
* RAK Airways

 |